Rukometna reprezentacija Benina

**Rukometna reprezentacija Benina** predstavlja Benin na međunarodnim rukometnim natjecanjima. Beninski rukometni savez (*Fédération Béninoise de Handball*, FBHB) nastao je početkom 60-ih godina, nedugo nakon što je tadašnja Republika Dahomej postala formalno nezavisna, a IHF-u se priključio 1966. godine; uz članstvo u IHF-u, Benin je član i kontinentalnog CAHB-a, gdje je svrstan u zapadnoafričku Zonu 3.

Iako ima dugu rukometnu tradiciju, Benin nikada nije nastupao na Svjetskim prvenstvima ili Olimpijskim igrama, dok su jedini nastup na Afričkom kupu nacija ostvarili 1996. godine kao domaćini; na turniru su zauzeli pretposljednje, deveto mjesto, nakon što su u grupnoj fazi izborili tek jedan bod (remi s Kongom) i na koncu pobijedili Togo u razigravanju za deveto mjesto. Godine 1978. nastupili su i na Afričkim igrama u Alžiru, gdje osvajaju šesto mjesto.

S druge strane, juniorski i kadetski uzrasti ostvarivali su mnogo više nastupa na kontinentalnim prvenstvima, a mlada reprezentacija je 2000. godine čak bila i kontinentalni prvak.

## Historija

Nedugo nakon svog osnivanja, Beninski rukometni savez (*Fédération Béninoise de Handball*, FBHB) se već 1966. godine pridružio IHF-u kao punopravna članica. Međutim, svoj prvi nastup na nekom međunarodnom natjecanju ostvarili su tek 1978. godine, kada je reprezentacija tadašnje NR Benin igrala kao predstavnica tadašnje Zone IV na turniru u Alžiru. Benin je izgubio sve tri utakmice u skupini (Tunis, Egipat i Madagaskar) te je trebao završiti turnir kao posljednja, sedma reprezentacija, ali je u konačnici ostvario plasman na šestom mjestu jer je reprezentacija Egipta odustala od natjecanja usred turnira pa je automatski plasirana na posljednje mjesto.

Od 18. do 27. listopada 1996. godine, upravo je Benin bio domaćin 12. Afričkog kupa nacija te je, na taj način, izborio svoj debitantski nastup na kontinentalnom prvenstvu Afrike. Turnir se igrao u Cotonouu, a na njemu je trebalo sudjelovati 12 reprezentacija, ali su Čad i Obala Bjelokosti odustale prije početka turnira pa je broj reduciran na 10. Domaćin je bio ždrijeban u grupu B, zajedno s Alžirom, Egiptom, Kamerunom i Republikom Kongo. Nakon uvodnog poraza od Egipta, Benin je u drugom kolu odigrao neriješeno (16:16) s Kongom, samo da bi izgubio ostale dvije utakmice. Taj bod je bio dovoljan tek za posljednje mjesto u skupini i razigravanje za deveto mjesto protiv reprezentacije Toga. U utakmici odigranoj 26. listopada 1996. godine, Benin je nakon deficita na poluvremenu uspio pobijediti Togo (26:25) i tako ostvariti svoju prvu i jedinu pobjedu na Afričkom kupu nacija, na kojemu je te godine završio na devetom mjestu.

Bio je to jedini nastup Benina na velikom međunarodnom natjecanju, dok danas uglavnom igraju samo regionalne turnire.

## Aktualni sastav

## Izbornici
**Napomena:** *Zbog nedostupnosti informacija, podaci u ovoj tablici su nepotpuni i moguće su češće promjene kako nove informacije budu pristizale.*

## Nastupi na međunarodnim natjecanjima

### [[IHF Svjetsko prvenstvo]]

### [[Afrički rukometni kup nacija]]

### Ostali turniri

#### [[Afričke igre]]

## Vanjske veze
* [Profil na ihf.info](http://www.ihf.info/en-us/theihf/continentalfederations/confederationafricainedehandball(cahb)/listoffederations/fédérationbéninoisedehandball.aspx#fragment-5611)